અમદાવાદ: ટ્રાફિક પોલીસે ઘરે મોકલી આપેલો ઈમેમો ભરવા માટે હવે અમદાવાદીઓએ પોલીસ સ્ટેશનના ધક્કા ખાવા નહીં પડે. કારણકે શહેરની ટ્રાફિક પોલીસે ઈમેમોને ઓનલાઈન ભરી શકાય તેવી વ્યવસ્થા શરુ કરી દીધી છે. તેથી નિયમ ભંગ બદલના જેટલા પણ પેન્ડિંગ ઈમેમો હોય તે તમામ હવે ઓનલાઈન ભરી શકાશે. જે માટે ટ્રાફિક પોલીસે https://payahmedabadechallan.org વેબસાઇટ શરૂ કરી છે. જેના પરથી નેટ બેન્કિંગ, ક્રેડિટ કાર્ડ, ડેબિટ કાર્ડ તેમજ ઈવોલેટથી ઈમેમોની રકમ ભરી શકાશે.